**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

**Nr. 76.436/05.10.2022**

**REFERAT DE APROBARE**

privind modificarea HCL nr. 180/30.05.2022 pentru aprobarea proiectului „**EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ**” în cadrul apelurilor de proiecte cu titlul PNRR/2022/C5/2/B.2.1/1 Renovarea energetica moderata sau aprofundata a clădirilor publice și valoarea maximă eligibilă a proiectului

Municipiul Târgu Mureș, în cursul lunii aprilie 2022 a inițiat activitățile specifice în vederea depunerii cererii de finanțare pentru investiția ***„EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ*”**, în cadrul apelului de proiecte PNRR/2022/C5/2/B.2.1/1, componenta 5 — Valul renovării, axa 2 —Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice.

În cursul procesului de încărcare pe platforma ministerului de resort, cererea de finanțare aferentă acestei investiții nu a putut fi înregistrată în sistem, ca urmare a epuizării fondurilor alocate acestui program. Ministerul Dezvoltării, Lucrărilor Publice și Administrației a inițiat demersurile legale pentru pregătirea celei de a doua runde de atragere de fonduri din PNRR, pentru sumele rămase disponibile, în cadrul investițiilor aferente Componentei 5, motiv pentru care municipiul Târgu Mureș va relua, în data de 10 octombrie a.c, procedura de depunere a cererilor de finanțare pe platforma electronică a MDLPA.

Rațiunea completării Anexei la actul administrativ la care facem trimitere, constă în faptul că, în cursul lunii septembrie a.c, MDLPA a transmis solicitări de clarificări în vederea finalizării procesului de evaluare a cererilor de finanțare aflate în evaluare, clarificări care vizau asigurarea concordanței dintre prevederile Ghidului de finanțare aferent PNRR și Raportul de Audit Energetic.

Urmare acestor solicitări de clarificări executivul Municipiului Târgu Mureș în colaborare cu proiectantul care a elaborat raportul de Audit Energetic a verificat actele depuse pentru investiția *„*EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ” șia completat anexa privind descrierea sumară a investiției cu soluția conformă operațiunii, precum și cu indicatorii apelului de proiecte prevăzuți în raportul de audit energetic (obligatorii conform secțiunii 1.4 din ghidul specific), conform adresei de clarificare.

Prin raportare la argumentele expuse succint în cele ce preced, considerăm oportună înlocuirea Anexei nr. 1 din HCL nr. 180/30.05.2022, cu Anexa modificată în sensul celor de mai sus.

De asemenea, avand in vedere faptul ca la prima runda de depunere nu mai erau fonduri disponibile pentru statiile de incarcare rapida, valoarea investitiilor a fost aprobata fara a lua in considerare si valoarea statiilor. Pentru a doua runda a apelului instalarea statiilor de incarcare rapida este obligatorie, motiv pentru care se impune actualizarea valorii investitiilor din HCL-uri prin includerea unei statii de incarcare rapida in valoare de 25.000 euro, pentru fiecare proiect.

Având în vedere că, data limită de depunere a proiectelor „a doua rundă” este **10 octombrie 2022** solicităm aprobarea, în regim de urgență, a materialului prezentat.

Față de cele arătate mai sus, propunem spre dezbatere și aprobarea Consiliului Local Târgu Mureș, a proiectului de hotărâre privind completarea Anexei la HCL nr. 180/30.05.2022 pentru aprobarea proiectului „**EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ”** în cadrul apelurilor de proiecte cu titlul PNRR/2022/C5/2/B.2.1/1 Renovarea energetica moderata sau aprofundata a clădirilor publice și valoarea maximă eligibilă a proiectului.

**Direcția Școli, DPFIRURPL, SPFI,**

**Director executiv Director executiv Șef Serviciu**

**Horațiu Lobonț Costașuc Irma Ijac Dana**

**Direcția juridică, Contencios Administrativ și Administrație Publică Locală**

**Director executiv**

**Buculei Dianora Monica**

*Întocmit: Inspector*

*Tacsa Andrada*

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2022**

privind modificarea HCL nr. 180/30.05.2022 pentru aprobarea proiectului „**EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ**” în cadrul apelurilor de proiecte cu titlul PNRR/2022/C5/2/B.2.1/1 Renovarea energetica moderata sau aprofundata a clădirilor publice și valoarea maximă eligibilă a proiectului

***Consiliul local al municipiului Târgu Mureş, întrunit în şedinţă de îndată de lucru,***

**Având în vedere:**

* Referatul de aprobare nr. 76.436 din data de 05.10.2022 inițiat de Primar prin Direcția D.P.F.I.R.U.R.P.L, Serviciul S.P.F.I., privind completarea Anexei la HCL nr. 180/30.05.2022 pentru aprobarea proiectului „EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUR” în cadrul apelurilor de proiecte cu titlul PNRR/2022/C5/2/B.2.1/1 Renovarea energetica moderata sau aprofundata a clădirilor publice și valoarea maximă eligibilă a proiectului,
* Avizele favorabile ale direcțiilor de specialitate din cadrul instituției,

**În conformitate cu prevederile :**

Regulamentului (UE) 2021/241 al Parlamentului European și al Consiliului din 12 Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;

a) Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

b) Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență, cu modificările și completările ulterioare;

c) Ordinului m. 444/25.03.2022 al ministrului Dezvoltării, Lucrărilor Publice și Administrației pentru aprobarea Ghidului specific - Condiții de accesare a fondurilor europene aferente Planului național de redresare și reziliență. În cadrul apelurilor de proiecte PNRR/2022/C5/2/B.2.l/1, PNRR/2022/C5/2/B.2.2/1, componenta 5, coroborate cu prevederile Ordinului m. 434/25.03.2022 al ministrului Dezvoltării, Lucrărilor Publice și Administrației pentru aprobarea Schemei de ajutor de minimis ,,Sprijin acordat pentru implementarea Planului național de redresare și reziliență in cadrul Mecanismului de redresare și reziliență - Renovare integrata/renovare energetica moderata sau aprofundata a clădirilor rezidențiale multifamiliale", cu modificările și completările ulterioare;

d) Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,

e) art.7 alin.(13) din Legea nr.52/2003- republicată privind transparența decizională în administrația publică

f) art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e :**

**Art. 1.** Se modifică art. 2 din Hotărârea Consiliului Local al municipiului Târgu Mureș nr. 180/30.05.2022 privind aprobarea proiectului „EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ” în cadrul apelurilor de proiecte cu titlul PNRR/2022/C5/2/B.2.1/1, Renovarea energetică moderată sau aprofundată a clădirilor publice și valoarea maximă eligibilă a proiectului”, care va avea următorul conținut:

”Se aprobă valoarea maximă eligibilă a proiectului menționat la art. 1 în cuantum de 1.041.334 euro, contravaloarea a 5.126.174,88 lei fără TVA, la un curs 1 euro=4,9227 lei.”

**Art. 2** - Se înlocuiește Anexa nr. 1 privind Descrierea sumară a investiției „EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ” din Hotărârea Consiliului Local al municipiului Târgu Mureș nr. 180/30.05.2022, cu Anexa nr. 1 - DESCRIERE SUMARA A INVESTIȚIEI „EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ” la prezenta hotărâre.

**Art. 3-** Restul prevederilor din Hotărârea Consiliului Local Municipal nr. 180/30.05.2022 rămân neschimbate.

**Art. 4-** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Proiecte cu Finanţare Internaţională, Resurse Umane, Relaţii cu Publicul şi Logistică și Direcția Școli.

**Art. 5-** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 6-**Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Școli.

**Viză de legalitate,**

**Secretarul General al Municipiului Târgu Mureș**

**Bâta Anca Voichița**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

Anexa nr. 1 la HCL nr. ........... din .... 10.2022

DESCRIERE LUCRĂRI LA OBIECTIVUL

„EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ, JUDEȚUL MUREȘ”

Primăria municipiului Targu Mures intenționează să depună cererea de finanțare pentru investitia ” EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ, JUDEȚUL MUREȘ”**,** prin Planul Național de Redesare și Reziliență al României, Componenta 5 – Valul Renovarii, Axa 2 – Schema de granturi pentru eficiență energetică și reziliență în clădiri publice.Operatiunea B.2: Renovarea energetica moderata sau aprofundata a cladirilor publice, Apelul de proiecte de renovare energetică moderată a clădirilor publice, runda a doua.

Prin intermediul componentei C5 - Valul Renovării se va urmări îmbunătățirea fondului construit printr-o abordare integrată a eficienței energetice, a consolidării seismice, a reducerii riscului la incendiu și atranziției către clădiri verzi și inteligente, conferind respectul cuvenit pentru estetică și calitatea arhitecturală a acestuia, dezvoltarea unor mecanisme adecvate de monitorizare a performanțelor fondului construit și asigurarea capacității tehnice pentru implementarea investițiilor.

În cadrul Investiției 1. Instituirea unui fond pentru Valul renovării care să finanțeze lucrări de creștere a eficienței energetice a fondului construit existent, Axa 2 - Schema de granturi pentru eficiență energetică și reziliență în clădiri publice: renovarea moderată sau aprofundată/ renovare integrată a clădirilor publice se va finanța renovarea energetică a cel puțin 2,3 milioane m² de clădiri publice, prin următoarele tipuri de proiecte: proiecte integrate (consolidare seismică și eficiență energetică) și proiecte de renovare energetică.

Obiectivul de investitii” EFICIENTIZAREA ENERGETICĂ ȘCOALA GIMNAZIALĂ NR. 7 DIN MUNICIPIUL TÂRGU-MUREȘ, JUDEȚUL MUREȘ” pentru care se solicita finantare in cadrul Planului Național de Redesare și Reziliență al României, Componenta 5 – Valul Renovarii, Axa 2 – Schema de granturi pentru eficiență energetică și reziliență în clădiri publice.Operatiunea B.2: Renovarea energetica moderata sau aprofundata a cladirilor publice, va fi implementat de catre UAT Targu Mureș in judetul Mures, municipiul Targu Mureș**.**

Realizarea lucrărilor de intervenție prevăzute în cadrul proiectului au drept scop creşterea performanţei energetice a clădirii Școlii Generale nr. 7 din municipiul Targu Mureș, respectiv reducerea consumurilor energetice cu peste 30%, în condiţiile asigurării şi menţinerii climatului termic interior, precum şi ameliorarea aspectului urbanistic al localităţi.

1. Date tehnice ale clădirii:

Suprafața construită existentă: 769,50 mp

Suprafața desfășurată existentă: 2.309,85 mp

Regim de inaltime: P+2E

Anul construirii: 1963

Funcțiunea clădirii: Clădire pentru învățământ

Clasa de risc seismic: III

Prin intermediul acestei operaţiuni vor fi sprijinite activități/acțiuni specifice realizării de lucrări de construcții pentru creşterea eficienţei energetice a clădirilor publice, respectiv:

1. LUCRĂRI DE REABILITARE TERMICĂ A ELEMENTELOR CLĂDIRII

1. Termoizolarea suplimentară a pereților exteriori existenți, inclusiv aticul cu un strat de vată minerală având conductivitatea termică λ≤0,035 w/mk, cu grosimea minimă de 10 cm, montat pe fata exterioară a pereților, numai după curățarea termosistemului existent. Termoizolația va fi protejată cu o tencuială subțire armată cu plasă din fibre de sticlă (termosistem). La soclu se va prevedea vată minerală rigidă cu grosimea minimă de 10 cm, care se va prelungi sub cota trotuarului cu cca 50 cm.
2. Termoizolarea terasei cu vată minerală rigidă/polistiren extrudat având conductivitatea termică λ≤0,035 w/mk, de 25 cm grosime, refacerea hidroizolației terasei și protejarea hidro-termoizolației cu un strat de beton de pantă și de pietriș/dale. Pe înălțimea aticului se prevede hidro-termoizolație verticală.

2. ASIGURAREA SISTEMULUI DE PRODUCERE A ENERGIEI TERMICE

1. Înlocuirea instalației interioare de distribuție a agentului termic și a apei calde de consum.
2. Înlocuirea corpurilor statice existente cu corpuri statice noi/ ventil convectoare/încălzire în pardoseală;
3. Asigurarea unor sisteme de reglare zonala sau/și centrală și echilibrarea instalațiilor termice;

3. LUCRĂRI DE REABILITARE/MODERNIZARE A INSTALAȚIILOR DE ILUMINAT ÎN CLĂDIRI

1. Reabilitarea/modernizarea instalației de iluminat prin înlocuirea circuitelor de iluminat deteriorate sau subdimensionate;
2. Înlocuirea corpurilor de iluminat fluorescent și incandescent, inclusiv suplimentarea numărului acestora, după caz, cu corpuri de iluminat cu eficientă energetică ridicata și durata mare de viața, inclusiv tehnologie LED, eventual echipate cu variatoare de culoare și/sau senzori de mișcare/prezenta acolo unde acestea se impun

4. LUCRĂRI DE INSTALARE/REABILITARE/MODERNIZARE A SISTEMELOR DE CLIMATIZARE ȘI/SAU VENTILARE MECANICĂ PENTRU ASIGURAREA CALITĂȚII AERULUI INTERIOR

a) Realizarea unei instalații de ventilare mecanică centralizată sau cu unități individuale cu recuperare de energie termică în proporție de minimum 75%, cu comanda locala/centralizata pentru zona sălii de conferință/ședinta

5. INSTALAREA UNOR SISTEME ALTERNATIVE CU EFICIENȚĂ ENERGETICĂ DE PRODUCERE A ENERGIEI ELECTRICE ȘI/SAU TERMICE

1. Folosirea panourilor solare pentru producerea apei calde menajere.
2. Folosirea panourilor fotovoltaice pentru asigurarea parțiala a necesarului de energie electrica pentru iluminat și ventilare.

6. SISTEME DE MANAGEMENT ENERGETIC INTEGRAT PENTRU CLĂDIRI, RESPECTIV MODERNIZAREA SISTEMELOR TEHNICE ALE CLĂDIRILOR, INCLUSIV ÎN VEDEREA PREGĂTIRII CLĂDIRILOR PENTRU SOLUȚII INTELIGENTE

1. Montarea unor sisteme inteligente de contorizare, urmărire și înregistrare a consumurilor energetice şi instalarea unor sisteme de management energetic integrat, precum sisteme de automatizare, control şi/sau monitorizare, care vizează şi fac posibilă economia de energie la nivelul sistemelor tehnice ale clădirii;
2. Implementarea sistemelor de management al consumurilor energetice prin achiziționarea şi instalarea sistemelor inteligente pentru gestionarea energiei.

6. SISTEME INTELIGENTE DE UMBRIRE PENTRU SEZONUL CALD

a) Montarea unor elemente de tâmplărie cu vitraj cu control solar sau sisteme de umbrire exterioară (obloane, jaluzele, rulouri etc.) cu reglare manuală sau cu reglare automată inteligentă

Lucrările de intervenție privind creșterea performanței energetice sunt fundamentate în raportul de audit energetic realizat de un auditor energetic pentru clădiri atestat, grad I, specialitatea CI.

La faza de proiectare DALI va fi analizata din punct de vedere economic, punerea in opera a urmatoarelor lucrari de constructii:

* Instalarea unor sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare fotovoltaice, microcentrale care funcţionează în cogenerare de înaltă eficiență și sisteme centralizate de încălzire și/sau de răcire, pompe de caldură şi/sau centrale termice sau centrale de cogenerare pe biomasă, schimbătoare de caldură sol-aer, recuperatoare de căldură, în scopul reducerii consumurilor energetice din surse convenţionale şi a emisiilor de gaze cu efect de seră etc, inclusiv achiziţionarea acestora
* Lucrări de recompartimentări interioare la clădirile în care se desfășoară activități educaționale;
* Lucrări pentru asigurarea cerințelor de accesibilizare pentru persoanele cu dizabilități:
* sisteme de ghidaj şi orientare care utilizează tehnologia senzorilor de proximitate destinate persoanelor cu deficienţe de vedere.
* sisteme de avertizare luminoasă destinate persoanelor cu deficienţe de auz.
* dispozitive de amplificare a sunetului destinate persoanelor utilizatoare de proteze auditive.
* rampe mobile, lifturi adaptate şi alte mijloace ce pot fi integrate la nivelul construcţiilor existente în scopul deservirii populaţiei cu dizabilităţi fizice.
* covoare tactile pentru infrastructura de acces în instituţiile publice de interes general.
* Sisteme inteligente de umbrire pentru sezonul cald;
* Modernizarea sistemelor tehnice ale clădirilor, inclusiv în vederea pregătirii clădirilor pentru soluții inteligente.

De asemenea vor fi realizate si lucrari conexe care sa conduca la cresterea performantei energetice a cladirii, astfel:

* repararea trotuarelor de protecţie, în scopul eliminării infiltraţiilor la infrastructura clădirii
* repararea/construirea acoperişului tip terasă, inclusiv repararea sistemului de colectare a apelor meteorice de la nivelul terasei;
* demontarea instalaţiilor şi a echipamentelor montate aparent pe faţadele/terasa clădirii, precum şi remontarea acestora după efectuarea lucrărilor de intervenţie;
* repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;
* refacerea finisajelor interioare în zonele de intervenţie;
* reabilitarea/ modernizarea instalației electrice, înlocuirea circuitelor electrice deteriorate sau subdimensionate.

Durata de implementare a investitiei: 24 luni

Lucrările de reabilitare energetică a clădirii sunt detaliate in auditul energetic realizat de un auditor energetic gradul I, atestat de MDLPA pentru Specialitatea AEIci, iar pentru atingerea reducerilor consumurilor de energie s-a ales pachetul de solutii PS2 care inglobeaza toate măsurile prezentate in audit.

Uterior implementării măsurilor și lucrărilor prezentate anterior se vor inregistra următoarele economii de energie, respectiv indicatori ai apelului de proiecte, conform punctului 1.4 din Ghidul specific.

|  |  |  |  |
| --- | --- | --- | --- |
| **Rezultate** | **Valoare la începutul implementării proiectului** | **Valoare la finalul implementării proiectului** | **Reducere** |
| Consumul anual specific de energie finală pentru încălzire (kWh/m2 an) | 170,92 | 6,80 | 96% |
| Consumul de energie primară totală (kWh/m2 an) | 280,24 | 44,69 | 84,1% |
| Consumul de energie primară totală utilizând surse convenționale (kWh/m2 an) | 280,24 | 29,45 | 89,5% |
| Consumul de energie primară totală utilizând surse regenerabile (kWh/m2 an) | 0 | 15,24 | **-** |
| Nivel anual estimat al gazelor cu efect de seră (echivalent kgCO2/m2 an) | 45,65 | 4,52 | 90,1% |
| Arie desfășurată de clădire publică renovată energetic (m2) | 2.309,85 | | |
| Puncte de încărcare rapidă (cu putere peste 22kW) instalate pentru vehicule electrice (număr) | 1 | | |
| Persoane care beneficiază în mod direct de măsuri pentru adaptarea la schimbările climatice | Total : 491 (elevii 134, pers. didactic 48, pers. aux. 9) | | |